
Céges arculat

CÉGES ARCULAT
Szorre Szandra
PTE MK
Tervezőgrafika, 3. Évfolyam
Gerendy Jenő egyetemi docens
A Flagstones cég számára terveztem arculatot. A vállalat természetes köveket importál, exportál. A logóban célom volt ennek megjelenítése, két egymástól ellentétes irányba mutató nyilat használtam fel, hogy utaljak a kereskedelmi tevékenységre. A kialakult nyíl formát pedig a feliratban lévő „n” betűn helyeztem el.
Az ellentétes irányú nyilak jól alkalmazhatóak raszterhálónak, mely szerepel az arculati elemeken. A logóval egy modern, elegáns, leegyszerűsített irányvonalat szerettem volna képviselni, amihez jól illeszthető ez a dekoratívabb minta.
A logóhoz készült kisarculat, katalógus és weboldal. A fluidizált layout nagy előnye, hogy mikor a megnyitott internetes ablak méretén változtatunk, automatikusan rendez mindent újra. Fontos ez a mai világban, ahol már a mobilon is internetezünk. Az általam tervezett weboldal fluidizált layouttal készült és emiatt kifutó-, teljes képernyő szélességű referenciafotókat helyeztem el a főoldalon. A fotók átúszással váltakoznak. Valamint készült egy nyitóoldal, ahol csak a logó látható a raszterhálóval. Így az arculat egységesebb, hisz ez a minta megjelenik a többi arculati elemen is.
Célom egy olyan arculat létrehozása volt, amely elegánsan háttérben marad, érvényesülni hagyja a termékfotókat és a referenciaképeket.
 



